Ut ea quæ sunt nota sint in antea, ego Humbertus de Bellojoco volo ut præsentes et futuri sciant quod Guigo, comes Forensis, nepos meus, L. dei gratia regi Francorum, quando rediit de Podio Sanctæ Mariæ, cum secum duxit captos vicecomitem de Poliniac, et filium suum Heracium, donum quod ei dederat, scilicet abbaciam Saviniaci, quæ antecessoribus et mea semper fuerat, per virgam quandam eam abbatiam reddidit prædictam, quæ mea fuerat et esse debet, integram mihi per eandem virgam reddidit, scilicet in Montebrisonis, in ecclesia sanctæ Mariæ Magdelenæ, extra villam, ubi rex missam audivit. His testibus de familia regis: Guido de Garlanda et Guido Pincerna et Guido de Capreosa, consanguineus meus. Hoc fuit factum in presentia abbatis Saviniaci, qui ibi fuit, et major prior, et cellerarius et Bertrannus de Tararo. De familia comitis Forisii: Guichardus de Iconio, Poncius de Rochebaron et Poncius de Albiniaco; et de familia mea: Arduinus de la Sale, Odelardus, consanguineus suus, Hugo de Vinzellis, Maiolus et Vuillelmus, frater ejus de Vinzellis, Arduinus Robertini et Thomas de Grandirivo.